Силата на ученето на открито в предучилищна възраст

Ученето сред природата оказва огромно влияние върху когнитивното, социално и емоционално развитие на децата в предучилищна възраст. Това е от особено значение, като се имат предвид климатичните промени и фактът, че поколение, на което е осигуряване достатъчно време за игра, учене и отмора на открито, е много по-отговорно и осъзнато в грижата си за природата. Идеята за учене навън е иновативен подход в обучението, който представя възможност за по-задълбочено и дълготрайно висококачествено образование. Отдавна е доказан фактът, че децата учат най-оптимално и дълготрайно чрез преживявания сред природата. Не случайно вече съществува терминът „разстройство от дефицит на природа” (из „Последното дете в гората”). То е следствие на това, че хората, особено децата, прекарват много малко време на открито сред природата, което води до поведенчески проблеми. Недостигът на редовен и нормален контакт с природата може да предизвика забавено умствено и физическо израстване. 
[image: F:\Статия\IMG_20241126_120630.jpg]
Обучението “Outdoor education  for preschool teachers” се проведе в град Болоня, Италия в периода от 24.11.2024 до 30.11.2024. В него взеха участие представители от Европа – петима представители от общността на Люлео, Швеция и двама учители от Детска градина №17 Мечо Пух, София, България. 
Започвайки от определението за обучението на открито, анализирахме и дискутирахме ползите от Ученето на открито, а участниците имаха възможност да споделят собствения си опит с преподаването сред природата. Тъй като курсът е специално насочен към предучилищния сектор, участниците също така научиха детайли от италианската образователна система и споделиха презентации на собствените си учебни заведения, за да могат да сравнят различните си методи и подходи.

Един от акцентите в обучението бяха  практически сесии, проведени сред природата. Първата такава се проведе във Вила Гиджи (Villa Ghigi) – природен парк, разположен в непосредствена близост до град Болоня. Там участниците взеха участие в различни отборни  игри, упражнения за сплотяване на екипа и изпълняваха задачи, насочени към целенасочено използване на сетивата. Тези игри предоставиха ценна информация как дейностите на открито могат да бъдат включени в социалното и сензорното развитие, вдъхновявайки участниците да модифицират и използват тези игри в собствената си практика. 
[image: F:\Статия\IMG_20241126_102316.jpg] [image: F:\Статия\IMG_20241126_094044.jpg]
Курсът включваше и посещение на предучилищно детско заведение на открито Naturalmente Bambini, което предостави наблюдение от първия ред на обучението на открито в действие. По време на посещението се проведе и  дискусия с работещите там педагози, експерти в ученето на открито. Това даде по-задълбочено разбиране на уачстниците как времето навън може ефективно да се интегрира в ранното детско образование. 

Друга важна част беше фокусирана върху внимателното и безопасно проектиране и планиране на дейностите на открито. Участниците изследваха рисковете и опасностите, свързани с ученето на открито и усвоиха практически трикове как да подготвят дейности, които са едновременно безопасни и ангажиращи. Този сегмент предостави на обучаващите се техники да планират изживявания на открито, които да бъдат обогатяващи и сигурни за децата.
[bookmark: _GoBack]В допълнение към тази теоретична част обучението включи още дейности на открито в дворното пространство на обучителния център, където участниците се включиха в множество специфично насочени дейности, включително игри и опити, свързани с различни образователни направления като математика, география, изкуства и науки. Тази практическа сесия имаше за цел да покаже как външните пространства могат да бъдат използвани по креативен начин, за да се преподават различни знания и умения. 

В обучението беше отделено и специално внимание за зелени умения и устойчивост. Участниците надградиха знанията си относно теорията за климатичните промени и бяха запознати с разнообразни стратегии как да обсъждат тази важна тема с подрастващите деца. Практически на обучаващите се бяха предоставени съвети и игри, които да им помогнат да въведат децата в темите за околната среда по ангажиращ и достъпен начин.

Финалната част от курса беше посветена на заключителни дейности, включително оценяване от участниците на проведените учебни сесии и връчване на сертификати за успешно завършване на обучението. Благодарение на присъствието си в този курс всички участници успяха да изследват широк спектър от дейности, които да приложат в собствената си практика. Курсът подчерта как ученето на открито може да разшири традиционната класна стая, като го изведе извън очератнията ѝ, демонстрирайки че ученето се случва също толкова ефективно, и често по-естествено, навън!

